《满江红 卓人约过安阳山居，用前韵》
清代·黄永

子惠思予，放艇去、绿帆风涨。旧游处、万松精舍，可能无恙。

咫尺相看原不厌，到时昏黑终须上。道炊烟、起处有人家，清樽饷。

泼泼鲤，偏摇漾。呦呦鹿，如随唱。有杜家遗法，百壶清酿。

我醉欲眠徐稚榻，君休莫负安期杖。似王维、裴迪辋川游，当年状。

作者简介：字云孙，号艾庵。江苏武进人。顺治十年（1655）进士，官刑部员外郎。以奏销案罢官。家居后，发奋读书，至老不倦。工诗词，与同邑董以宁、邹抵漠、陈维格有“毗陵四子”之称。其词“不趋新斗险，整摄自余情致”（沈雄《古今词话》）。著有《黄云孙诗选》、《溪南词》、《艾庵存稿》、《珊珊传》。生平事迹见《江苏诗征》卷六四。